През март 1942 г. "„Хирю“" участва в Яванската операция, атакувайки корабите на Съюзниците край Ява и остров Рождество, потопявайки нидерландския товарен кораб "„Poelau Bras“". През април корабът е включен в рейда в Индийския океан, нанасяйки въздушни удари по базите на британския Кралски военноморски флот в Цейлон – Коломбо и Тринкомали. При рейда са потопени крайцерите "„Корнуол“" и "„Дорсетшър“", самолетоносачът "„Хермес“" и ескортиращият го разрушител "„Вампайър“".